PRITARTA

Molėtų rajono savivaldybės tarybos

2021 m. kovo d. sprendimu Nr. B1-

**MOLĖTŲ R. GIEDRAIČIŲ ANTANO JAROŠEVIČIAUS GIMNAZIJOS 2020 METŲ VEIKLOS ATASKAITA**

2021-01-22 Nr. L-12

Giedraičiai

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Gimnazijos 2020-2023 metų strateginiai tikslai:  1. Įgyvendinti šiuolaikinį ugdymo(si) turinį.  2. Kurti modernią, mokymą(si) skatinančią aplinką.  3. Formuoti pilietiškumu ir lyderyste grįstą gimnazijos bendruomenę.  Tikslų įgyvendinimas atsispindi Veiklos plane. 2019-2020 m.m. tikslas: tobulinant bendradarbiavimą ir grįžtamojo ryšio kokybę siekti savivaldžio kiekvieno mokinio mokymosi. Buvo kelti uždaviniai: 1. Savivaldžio mokymosi tobulinimas, 2. Profesinio dialogo stiprinimas bendradarbiaujant, 3. Aktyvus dalyvavimas socialinėje pilietinėje veikloje.  1. Siekiant įgyvendinti suformuluotus tikslus, stiprinome mokinių dalykines, komunikacinę (konstruktyvų bendravimą, pagalbą kitiems) ir asmeninę (pats organizuoja savo mokymąsi, planuoja tikslus, dirba kryptingai) kompetencijas. Po I pusmečio mokiniai aptarė pažangą su dalykų mokytojais ir klasių vadovais, vyko trišaliai susirinkimai klasėse. Mokiniai asmeninę pažangą fiksavo pildydami Asmeninės pažangos lapus. Paaugo mokinių, užpildžiusių APL skaičius (iki 98%) bei APL pildymo kokybė (dalykiški mokytojų komentarai).  2. Metodinių užsiėmimų metu vyko profesinis dialogas, kuriame mokytojai dalinosi išbandytais naujais mokinio savęs pažinimo metodais bei savivaldžio mokinių mokymosi patirtimis. Gimnazijos mokytojų komanda dalyvauja „Lyderių laikas 3” neformaliose studijose bei LEAN metodų diegime. Įsisavintas ASAICHI metodas leido identifikuoti ir efektyviai spręsti ugdymo problemas. Perėjus prie nuotolinio mokymosi, iškilo būtinybė turėti vieningą mokymosi platformą. Apsisprendėme diegti Microsoft Office 365. 85% mokytojų dalyvavo 40 val. kvalifikacijos tobulinimo programoje “Skaitmeninių mokytojo kompetencijų tobulinimas dirbant Microsoft Office 365 aplinkoje“. Mokymuose atlikome savarankiškas užduotis ir patobulinome skaitmeninio raštingumo kompetencijas. Mokytoja Vaida O., kaip LL3 kūrybinės grupės narė, dalyvavo stažuotėje Estijoje ir Suomijoje. Aš dalyvavau stažuotėje Šiaulių rajone: „Mokinio individualios pažangos matavimas. Partnerystės, ryšių kūrimas“.  Mokymų metu įgytas kompetencijas mokytojai panaudojo ugdymo procesui tobulinti. IQESonline atliktos apklausos duomenimis mokiniai teigia, kad mokytojai padeda pažinti jų gabumus (95%), kad yra skatinami bendradarbiauti (91%), kad su mokiniais yra aptariamos mokymosi sėkmės (93%), kad pasiekimų vertinimas yra aiškus (95%). Savivaldis mokymasis išryškėjo nuotolinio mokymosi metu. Tačiau mokiniai teigia, kad mokantis nuotoliniu būdu, jiems reikia daugiau pagalbos (68%) ir kad sekasi mokytis nuotoliniu būdu (60%).  3. Gimnazija ir toliau vykdė tarptautinius projektus: „Mokyklos – Europos parlamento ambasadorės“ (laimėta kelionė į Strasbūrą, kuri neįvyko dėl karantino) ir Erasmus + “The Media. What Next?” (bendravimas vyko internetu, mobilumo veiklos atidėtos dėl karantino). Gimnazijos šimtmečiui sukurtas leidinys „Giedraičių gimnazijai -100”, kuris atiduotas spausdinimui (rėmėjų lėšomis). Gimnazijos mokiniai dalyvavo 3 respublikinio projekto „Nepamiršk parašiuto“ viktorinose. Pagal projektą „Sveikatiada“ įgyvendintos veiklos sveikai mitybai skatinti pradinėse ir 5-7 klasėse.  Nuo 2020 m. kovo 15 d. prasidėjus karantinui, teko persiorientuoti į nuotolinį mokymą ir darbą. Tuo tikslu buvo sukurtas „Giedraičių Antano Jaroševičiaus gimnazijos nuotolinio darbo tvarkos aprašas“ (2020-03-16 direktoriaus įsakymas Nr. V-26) ir „Giedraičių Antano Jaroševičiaus gimnazijos ugdymo proceso organizavimo nuotoliniu būdu priemonių planas“ (2020-03-18 direktoriaus įsakymas Nr. V-30), mokiniai ir mokytojai buvo aprūpinti IT priemonėmis mokymui(si). Tarp mokytojų vyko nuolatinis bendradarbiavimas ir mokymasis kaip naudotis skaitmeninėmis priemonėmis. Mokinių mokymasis vyko nuotoliniu, kontaktiniu, mišriu būdais, nuolat juos keičiant dėl nestabilios epidemiologinės situacijos.    2019-2020 m.m. pradėjo 164 mokiniai 1-12 klasėse, baigė 162 mokiniai. Mokslo metus aukštesniuoju lygiu baigė – 13 mokinių (8%), aukštesniuoju ir pagrindiniu – 82 mokiniai. Kokybė 50,6%. Patenkinamu lygiu baigė 65 mokiniai. Patenkinamo lygio nepasiekė 15 mokinių, po papildomo darbo 6 mokiniai. Mokyklos pažangumas 90,7%, po papildomo darbo 96,3%. Du mokiniai palikti kurso kartoti. 5-8, I-IV klasių vadovų teigimu 86% (pernai 74%) mokinių padarė pažangą, o 1-8, I-IV kl. - 91% mokinių padarė pažangą. 3 mokiniai, padarę didžiausią pažangą, apdovanoti piniginėmis premijomis iš rėmėjų lėšų.  Gimnazijos VBE rezultatų vidurkiai 2020 m.   |  |  |  |  | | --- | --- | --- | --- | |  | 2020 | 2019 | 2018 | | Lietuvių kalba | 42,9 | 40,5 | 41,2 | | Užsienio (anglų) kalba | 54,25 | 53,6 | 41,8 | | Užsienio (rusų) kalba | 64 | - | - | | Matematika | 16 | 26,4 | 43,3 | | IT | 25,5 | 31 | 59 | | Biologija | 61 | 70,3 | 51 | | Chemija | 36 | 29,3 | 71 | | Fizika | - | 34,7 | 46 | | Istorija | 49.25 | 54,8 | 36,6 | | Geografija | 27,8 | 16 | 21,7 |   Bendras laikytų VBE vidurkis 41,85 (šalies – 54,42, savivaldybės – 49,58).  Gimnaziją baigė 16 abiturientų, visi įgijo vidurinį išsilavinimą. Valstybinius egzaminus laikė visi. Iš viso laikė 19 mokyklinių egzaminų ir 43 valstybinius egzaminus. Aukščiausi pasiekimai G.K. anglų k. VBE 100 ir A.A. rusų k. VBE 96.  4 abiturientai mokosi aukštosiose mokyklose, 4 - profesinėse ar kursuose, 3 – tarnauja kariuomenėje, 3 – dirba.  PUPP patikros nevyko dėl pandemijos. Visi (10) II klasės mokiniai gavo Pagrindinio išsilavinimo pažymėjimus. 6 mokiniai tęsia mokslą mūsų gimnazijoje, kiti pasirinko kitas mokymosi įstaigas.  Priešmokyklinėje grupėje ir pradinėse klasėse pradėta įgyvendinti socialinio ir emocinių įgūdžių ugdymo programos Lions Quest dalis „Laikas kartu“, 5-8, I-IV klasėse – psichoaktyviųjų medžiagų vartojimo prevencinė programa „Savu keliu“. Mokinių saugumui užtikrinti ir patyčių prevencijai gimnazijoje įrengtos 8 stebėjimo kameros (iš viso reikia 12).  Nuo 2020 m. rugsėjo 1 d. reorganizavimo būdu prijungta Joniškio mokykla-daugiafunkcis centras, kuriame mokosi 46 mokiniai. |

Direktorė Irina Žiupkienė